পাঘমান
পাঘমান (পশতু / ফার্সি: پغمان) আফগানিস্তানের রাজধানী কাবুলের কাছে একটি পাহাড়ী শহর। এটি পাঘমান জেলার মূলকেন্দ্র (কাবুল প্রদেশের পশ্চিম অংশে) যার জনসংখ্যা প্রায় ১,২০,০০০ (২০০২ সালের ইউএনএইচসিআর অনুযায়ী)। শহরটিতে প্রধানত পশতুন ও তাজিক জনগোষ্ঠী বেশী দেখা যায়। পাঘমানের বাগানগুলো খুবই চিত্তাকর্ষক এবং তাই শহরটি আফগানিস্তানের বাগান রাজধানী হিসেবে পরিচিত।
খাজা দু কোহ জেলা
খাজা দু কোহ () আফগানিস্তানের জওজান প্রদেশের একটি জেলা, যেটি কারাকুম মরুভূমিতে অবস্থিত। ভৌগলিক অবস্থান অনুযায়ী জেলাটির পশ্চিমে ফারিয়াব প্রদেশ, উত্তরে খামিয়াব জেলা, পূর্বে মিনজাইক জেলা এবং দক্ষিণে শেবারঘান জেলা সীমানা রয়েছে। ২০০৬ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ২৩,৯০০ জন এর মত। জেলাটির রাজধানী শহরের নাম হচ্ছে খাজা দু কোহ এবং যেটি জেলার দক্ষিণ অংশে অবস্থান করছে।